PM Kisan Samman Nidhi : पीएम किसान सम्मान निधि योजना (PM Kisan Samman Nidhi Scheme) से जुड़े लाभार्थियों को 11 वीं किस्त का बेसब्री से इन्तजार है। इस योजना से लगभग 12 करोड़ 50 लाख से अधिक लाभार्थी जुड़े हुए हैं। इस महीने इन लाभार्थियों को 11 वीं किस्त का पैसा मिलने की सम्भावना है। ऐसी आशंका जताई जा रही है कि आंबेडकर जयंती के दिन तक किसानों को 11 वीं किस्त का पैसा मिल जाएगा।
किसानों को है 11 वीं किस्त का इंतजार
केंद्र सरकार के द्वारा प्रधानमंत्री किसान सम्मान निधि योजना (PM Kisan Samman Nidhi Scheme) के तहत किसानों को प्रत्येक वर्ष 6000 रुपये की राशि सीधे उनके बैंक खाते में भेजी जाती है। यह राशि तीन किस्तों में भेजी जाती है। यदि अभी तक की बात की जाए तो केंद्र सरकार के द्वारा किसानों के खाते में कुल 10 किस्तों का पैसा भेज दिया गया है। वहीं अब किसानों को 11 वीं किस्त का बेसब्री से इन्तजार है।
सिर्फ ऐसे लोगों को मिलेगी 11 वीं किस्त
सबसे ज्यादा जरुरी बात तो ये है कि किसानों को जल्द से जल्द अपने खाते को E -KYC करवाना होगा। जिन किसानों ने इस कार्य में लापरवाही की उनके खाते में 11 वीं किस्त का पैसा नहीं आएगा। हालांकि अभी राज्य सरकार के द्वारा 11 वीं किस्त के लिए अप्रूवल भी नहीं दिया गया है। जब आप पीएम किसान पोर्टल पर स्टेटस चेक करेंगे तो आपको प्राप्त होने वाली किस्त के स्थान पर Waiting for approval by state लिखा हुआ मिलेगा।
इसका सीधा मतलब ये हुआ है कि राज्य सरकार की तरफ से अभी अप्रूवल नहीं दिया गया है। जैसे ही राज्य सरकार के द्वारा अप्रूवल दे दिया जाएगा यह पैसा किसानों के खाते में पहुंच जाएगा। ऐसी आशंका जताई जा रही है कि रामनवमी या आंबेडकर जयंती तक किसानों के खाते में यह किस्त आ जाएगी। आप समय समय पर पीएम किसान की आधिकारिक वेबसाइट https://www.pmkisan.gov.in/ के माध्यम से अपने किस्तों की स्थिति को आसानी से देख सकते हैं।